Ruĝavostaj konuroj

**Ruĝavostaj konuroj** (*Pyrrhura*) estas genro de papagoj el tribo *Arini*, apartenaj al netaksona grupo de konuroj. Ili renkonteblas en tropikaj kaj subtropikaj regionoj de Suda kaj Centra Ameriko (Panamo kaj Kostariko). Plejparto de la specioj troveblas nur en humidaj arbaroj kaj apudaj regionoj, sed ankaŭ estas esceptoj: la konuro de Deville (*Pyrrhura devillei*), preferas , kaj la konuro de Pfrimer (*Pyrrhura pfrimeri*) vivas nur en aridaj regionoj. Multaj specioj de ruĝavostaj konuroj estas severe minacataj.

La genronomo *Pyrrhura* estas derivita el la vortoj de Antikva greka *purrhos* (ruĝa) kaj *oura* (vosto). 

## Priskribo 
Ruĝavostaj konuroj estas mezgrandaj papagoj: depende de la specio tuta longo de la birdo varias inter 22 kaj 30&nbsp;cm. Ili ĉiuj havas longajn, akrajn vostojn, plejparte verdajn aŭ verdecajn plumarojn kaj relative malvastan grizecan aŭ blankan ringon ĉirkaŭ okuloj. Ventro kaj brusto de multaj specioj estas bunta aŭ aspektas kvazaŭ skvameca, kaj oftas grizecaj, flavecaj aŭ ruĝecaj makuloj ĉirkaŭ la oreloj.

La papagoj veturas en malgrandaj, bruaj birdaroj, plej ofte okupante kanopean aŭ subkanopean nivelojn de la arbaro. Malgraŭ siaj relative laŭtaj, eĉ por papagoj, voĉoj, la birdoj emas esti kvietaj en trankvila stato, kaj aparte kiam ili sentas minacon. Pro tio kaj pro ilia verda koloro ofte malfacilas rimarki ilin en arbokronoj. Ili nestas en arbotruoj aŭ arbofendoj.

Multaj specioj de ruĝavostaj konuroj facile adaptiĝas al vivo kaj reprodukto en kaptiteco. Pro sia ĉarma aspekto, inteligenteco kaj karismo ili iĝis tre popularaj dombirdoj kaj vaste popularas en birdobredado.

## Taksonomio 
La taksonomio de multaj grupoj de ruĝavostaj konuroj, aparte de  de la pentrita konuro (*Pyrrhura picta*) kaj la blankorela konuro (*Pyrrhura leukotis*), grave ŝanĝiĝis dum la lastaj 20 jaroj, kaj kelkaj iamaj subspecioj de ili estas nun konsiderataj apartaj specioj.

En malfrua jaro 2008 aperis propono konsideri grupon de subspecioj el komplekso de *P. picta* el nord-eosta Peruo (nomata "group 6" en iuj fontoj) devas ankaŭ esti aparta specio *P. parvifrons*. Nun en jaro 2021 tiu ĉi propono ne jam estas akceptata far iuj aŭtoritataj birdosciencaj komunumoj kaj do la proponata specio ne estas en ĉi-suba listo.

### Specioj 
* Okramakula konuro, *Pyrrhura cruentata*
* Maronventra konuro, *Pyrrhura frontalis*
* Konuro de Deville, *Pyrrhura devillei* (tradicie subspecio de *P. frontali*)
* Karmezinventra konuro, *Pyrrhura perlata* (antaŭe *P. rhodogaster*)
* Perla konuro, *Pyrrhura lepida* (antaŭe *P. perlata*)
* Verdavanga konuro, *Pyrrhura molinae*
* Pentrita konuro, *Pyrrhura picta*
** Sinú-vala konuro, *Pyrrhura (picta) subandina* (probable formortinta)
** Konuro de Todd, *Pyrrhura (picta) caeruleiceps*
** Konuro de Eisenmann, *Pyrrhura (picta) eisenmanni*
* Venezuela konuro, *Pyrrhura emma* (tradicie subspecio de *P. leucotis*)
* Konuro de Hellmayr, *Pyrrhura amazonum* (tradicie subspecio de *P. picta*)
* Madejra konuro, *Pyrrhura snethlageae*
* Konuro de Bonaparte, *Pyrrhura lucianii* (tradicie subspecio de *P. picta*)
* Rozfrunta konuro, *Pyrrhura roseifrons* (tradicie subspecio de *P. picta*)
** Ondabrusta konuro, *Pyrrhura (roseifrons) peruviana*
* Blankorela konuro, *Pyrrhura leucotis*
* Grizbrusta konuro, *Pyrrhura griseipectus*
* Konuro de Pfrimer, *Pyrrhura pfrimeri* (tradicie subspecio de *P. leucotis*)
* Fajrŝultra konuro, *Pyrrhura egregia*
* Konuro de Sankta-Marta, *Pyrrhura viridicata*
* Nigravosta konuro, *Pyrrhura melanura*
* Konuro de El Oro, *Pyrrhura orcesi*
* Nigraĉapa konuro, *Pyrrhura rupicola*
* Blankakola konuro, *Pyrrhura albipectus*
* Fajrflugila konuro, *Pyrrhura calliptera*
* Sangorela konuro, *Pyrrhura hoematotis*
* Rozkapa konuro, *Pyrrhura rhodocephala*
* Konuro de Hoffman, *Pyrrhura hoffmanni*

## Galerio de specioj 

File:Pyrrhura cruentata -pet on a pole -2c.jpg|Okramakula konuro(*Pyrrhura cruentata*)
File:Maroon-bellied Conure (Pyrrhura frontalis) -on stump.jpg|Ruĝecventra konuro(*Pyrrhura frontalis*)
File:Two Green-Cheeked Conures.jpeg|Verdavanga konuro(*Pyrrhura molinae*)
File:Pyrrhura perlata -pet-01.jpg|Karmezinventra konuro(*Pyrrhura perlata*)
File:Pyrrhura lepida -pet-8.jpg|Perla konuro(*Pyrrhura lepida*)
File:Rose-crowned Parakeet.jpg|Sangorela konuro(*Pyrrhura hoematotis*)
File:Pyrrhura hoffmanni -Costa Rica-4-4c.jpg|Konuro de Hoffman(*Pyrrhura hoffmanni*)
File:Pyrrhura rupicola -captive-6a.jpg|Nigraĉapa konuro(*Pyrrhura rupicola*)
File:Tiriba-de-testa-vermelha de lado.jpg|Ruĝecventra konuro(*Pyrrhura frontalis*)

## Referencoj 
Kategorio:Papagedoj